text: Forsøg i Sønderborg: DNA-væske skræmmer tyvene væk
  01 august 2016 kl. 11.07
  En område i Sønderborg, som har været plaget af tyverier, har oplevet et fald i antal indbrud på 53 pct. efter at beboerne har brugt usynlig DNA-væske.
  DNA-mærkning er en syntetisk væske, du kan påføre dine værdigenstande. DNA-væsken kan ses under UV-lys og kan ikke fjernes igen.
  90 familier i et område i Sønderborg sagde jatak til at være med i et forsøg. De fik i december 2014 udleveret et sæt DNA-mærkning til deres værdigenstande. De har påført væsken på værdigenstande – og sat mærker op til at advare tyveknægtene.
  Og det ser lovende ud. Efter to gange jul og en sommerperiode er indbruds-raten i test-området faldet med 53 procent.  Det skal holdes op mod, at indbrudsraten generelt er faldet med ca. 24 procent.
  Forsøget er lavet af forsikringsselskabet Tryg. Det løber frem til nytår og evalueres i begyndelsen af 2017.
  